Záleží od toho, akú vodu na pranie používate. Ak voda nie je chemicky ošetrovaná (studňová) a má tvrdý charakter, zmäkčovač vody je priam nutnosťou. Záleží však aj od hodnôt, ktoré preukáže len odborný rozbor vody. Niekedy postačí zvýšiť dávku pracieho prostriedku, ktorý má vplyv na tvrdosť vody a usádzanie vodného kameňa. Testy preukázali, že gélové pracie prostriedky eliminujú riziko usádzania vodného kameňa vo vyššej miere. Najčastejšie sa vodný kameň usádza na ohrievacej špirále. Výrobcovia práčok odporúčajú používať zmäkčovadlo vody pri každom praní.